সোচি
সোচি (রুশ: Со́чи, আ-ধ্ব-ব: [ˈsotɕɪ] (শুনুন)) রাশিয়ার ক্রাসনোদার ক্রাইয়ের একটি শহর যা জর্জিয়া ও রাশিয়ার সীমান্তের কাছে কৃষ্ণ সাগরের উপকূলে অবস্থিত। বৃহত্তর সোচি নগর অঞ্চলটির আয়তন ৩,৫২৬ বর্গকিলোমিটার (১,৩৬১ মা২) মূল শহরের আয়তন ১৭৬.৭৭ বর্গকিলোমিটার (৬৮.২৫ মা২)। ২০১০ সালের রুশ জনগণনা অনুযায়ী এখানে প্রায় সাড়ে ৩ লক্ষ লোক বাস করে।। এটি ককেসীয় তটভূমি অঞ্চলের অংশ বলে এটি রাশিয়ার সেইসব বিরল শহরের একটি, যেখানে উপক্রান্তীয় জলবায়ু বিদ্যমান, অর্থাৎ এখানকার গ্রীষ্মকালগুলি উষ্ণ এবং শীতকালগুলি মৃদু হয়।